CELEX: 32015D1085
Language: fi
Date: 2015-07-02 00:00:00
Title: Komission täytäntöönpanopäätös (EU) 2015/1085, annettu 2 päivänä heinäkuuta 2015, Ruotsin Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä Hammars Verkstad AB:n valmistamien polttopuukoneiden Hammars vedklipp 5,5 hk ja Hammars vedklipp 7,5 hk markkinoille saattamisen kieltämiseksi (tiedoksiannettu numerolla C(2015) 4428) (ETA:n kannalta merkityksellinen teksti)

4.7.2015   
            
            
               FI
            
            
               Euroopan unionin virallinen lehti
            
            
               L 175/124
            
         KOMISSION TÄYTÄNTÖÖNPANOPÄÄTÖS (EU) 2015/1085,
   annettu 2 päivänä heinäkuuta 2015,
   Ruotsin Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä Hammars Verkstad AB:n valmistamien polttopuukoneiden Hammars vedklipp 5,5 hk ja Hammars vedklipp 7,5 hk markkinoille saattamisen kieltämiseksi
   
      
         (tiedoksiannettu numerolla C(2015) 4428)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (1) ja erityisesti sen 11 artiklan 3 kohdan,
   sekä katsoo seuraavaa:
   
               (1)
            
            
               Ruotsi ilmoitti komissiolle toimenpiteestä, jolla kielletään polttopuukoneiden Hammars vedklipp 5,5 hk ja Hammars vedklipp 7,5 hk, joita valmistaa Hammars Verkstad AB, Lustebo 40, SE-790 20 Grycksbo, Ruotsi, markkinoille saattaminen.
            
         
               (2)
            
            
               Kyseiset polttopuukoneet oli varustettu CE-merkinnällä direktiivin 2006/42/EY mukaisesti.
            
         
               (3)
            
            
               Ruotsi toteutti toimenpiteen sen vuoksi, että polttopuukoneet eivät täytä direktiivin 2006/42/EY liitteessä I olevassa 1.1.2 kohdassa (Turvallistamisen periaatteet) ja 1.3.7 kohdassa (Liikkuvista osista aiheutuvat riskit) mukaisia olennaisia terveys- ja turvallisuusvaatimuksia, koska koneissa ei ole liikkuvista osista aiheutuvaa riskiä torjuvia suojuksia tai turvalaitteita.
            
         
               (4)
            
            
               Komissio pyysi Hammars Verkstad AB:tä esittämään huomautuksensa Ruotsin toteuttamasta toimenpiteestä.
            
         
               (5)
            
            
               Hammars Verkstad vastasi komissiolle, että puunpilkontakoneessa, joka korvaa sekä sahan että halkaisukoneen, käyttäjällä on paljon pienempi loukkaantumisriski. Komissio pyysi suoritetun vaatimustenmukaisuuden arvioinnin yhteydessä valmistajalta asiakirjanäyttöä riskiluokitusta koskevien väitteiden tueksi. Vastausta ei ole saatu.
            
         
               (6)
            
            
               Ruotsin toimittaman näytön tarkastelu osoittaa, että polttopuukoneet Hammars vedklipp 5,5 hk ja Hammars vedklipp 7,5 hk, joita valmistaa Hammars Verkstad AB, Lustebo 40, SE-790 20 Grycksbo, Ruotsi, eivät täytä direktiivissä 2006/42/EY säädettyjä olennaisia terveys- ja turvallisuusvaatimuksia ja että tämä vaatimustenvastaisuus aiheuttaa käyttäjille vakavan loukkaantumisriskin. Sen vuoksi on aiheellista pitää Ruotsin toteuttamaa toimenpidettä perusteltuna,
            
         ON HYVÄKSYNYT TÄMÄN PÄÄTÖKSEN:
   1 artikla
   Ruotsin toteuttama toimenpide, jolla kielletään polttopuukoneiden Hammars vedklipp 5,5 hk ja Hammars vedklipp 7,5 hk, joita valmistaa Hammars Verkstad AB, Lustebo 40, SE-790 20 Grycksbo, Ruotsi, markkinoille saattaminen, on perusteltu.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 2 päivänä heinäkuuta 2015.
      
         
            Komission puolesta
         
         Elżbieta BIEŃKOWSKA
         
            Komission jäsen
         
      
   
   
      (1)  EUVL L 157, 9.6.2006, s. 24.